સ્‍થાનિક પ્રકૃતિની સંસ્‍થા સાથેજોડાયેલા લોકોની અનેક રજુઆત હતી કે, ગત ર01પમાં અમરેલીમાં થયેલ જળહોનારતતથી 10 ઉપરાંતના એશિયાટીક સિંહો શેત્રુંજી નદીમાં આવેલ પુરનાં કારણે મોતને ભેટયા હતા. જેથી ચોમાસા દરમિયાન સિંહોને અહીથી સ્‍થળાંતર કરવા અથવા તેમની સેફટી માટે ઊંચા સિમેન્‍ટ કોન્‍ક્રેટનાં ઓટલા-માઉન્‍ટ બનાવવા જેથી અનાયાસે આવેલ પુરમાં સિંહો તે નદી આસપાસનાં ઓટલા પર ચડી બેસે જેથી સિંહો સેઈફ રહી શકે. તેથી હાલ વન વિભાગ ક્રાંકચ બૃહદ ગીર ઘ્‍વારા અહી રેન્‍જ ઘ્‍વારા માઉન્‍ટ બનાવી નવતર પ્રયોગ કરાયો છે. જેથી કદાચ સિંહો સહિતના વન્‍ય જીવો ઓચિંતા આવેલ પુરમાં બચી શકે તેવી પ્રર્યાવરણ પ્રેમીની માંગણીઓ પર સિંહો માટે પ્રિમોન્‍સુન પ્‍લાન મુજબ ટેકરા બનાવ્‍યા છે જે વનવિભાગના અધિકારીઓએ જણાવ્‍યું હતું કે, અમરેલી રેન્‍જના લીલીયા ક્રાંકચના શેત્રુંજી નદીના વિસ્‍તારોમાં સિંહોની સલામતી માટે પ્રિ મોન્‍સુન પ્‍લાનમાં માઉન્‍ટ બનાવાયા છે. ત્‍યારે આ સિંહો બચાવવાનાં નવતર પ્રિ મોન્‍સુન પ્‍લાનના નવતર પ્રયોગથી ચોમાસામાં આવતા પુરથી સિંહોને બચાવવામાં કેટલો કારગત નિવડે છે તે તો આવનારો સમય જ બતાવશે.